[bookmark: _Hlk102480634][bookmark: _Hlk228279640]Врз основа на член 20 став 1 и член 34 став 1 алинеја 11 и 12 в.в. со член 18 од Законот за слободен пристап до информации од јавен карактер („Службен весник на Република Северна Македонија“ бр. 101/2019), член 13 и член 24 став 1 и став 3 од ЗОУП („Службен весник на Република Македонија“ бр.124/2015), а по Решение на Директорот на Агенцијата за заштита на правото на слободен пристап до информациите од јавен карактер, согласно Решение број 04-54/1 од 23.04.2026 година, постапувајќи по Барањето за пристап до информации од јавен карактер поднесено од С.С. од Скопје, по предметот Барање за пристап до информации од јавен карактер, Службеното лице за посредување со информации од јавен карактер, на 24.09.2026 година, го донесе следното

Р Е Ш Е Н И Е

[bookmark: _Hlk125540611]Барањето за пристап до информации од јавен карактер од С.С. од Скопје, поднесено до Агенцијата за заштита на правото на слободен пристап до информациите од јавен карактер, заведено под бр. 08-10 на 24.09.2026 година, СЕ УВАЖУВА.
 
О б р а з л о ж е н и е


До Агенцијата за заштита на правото на слободен пристап до информациите од јавен карактер, беше доставено Барање за пристап до информации од јавен карактер од Барателот на информации С.С. од Скопје, заведено со број 08-10 од 24.09.2026 година, со кое Барателот бара преку е-маил/електронски запис да му биде доставена следната информација од јавен карактер:

	„ 1. Дали Агенцијата има ангажирано надворешно физичко лице за извршување на финансиски, сметководствени или други работи од областа на финансиското работење, имајќи предвид дека, според јавно објавените податоци, нема вработено лице на предвидените работни места во Одделението за финансиски прашања?

Доколку одговорот е потврден, ве молиме да доставите скенирана копија од договорот, ангажманот или друг акт врз основа на кој е ангажирано лицето.

2. Дали некој од постојните вработени во Агенцијата е овластен да ги извршува финансиските, сметководствените или други работи од надлежност на Одделението за финансиски прашања, иако не е распореден на работно место во наведеното одделение?

Доколку одговорот е потврден, ве молиме да доставите скенирана копија од актот/решението/овластувањето со кое на тоа лице му се доверени или овластени наведените работи.

3. Дали лицето или лицата кои во моментот ги извршуваат финансиските и сметководствените работи ги исполнуваат условите предвидени со важечките прописи во Република Северна Македонија и со актот за систематизација на работните места во Агенцијата за извршување на тие работи, односно дали ангажираните лица поседуваат потребни лиценци и уверенија за нивната работа, кои доколку не ги поседуваат подлежат на прекршочни и кривични казни и за ангажираните лица и за органот кој ги ангажира?

Доколку одговорот е потврден, ве молиме да доставите скенирана копија од лиценците и уверенијата согласно Законот за вршење сметководствени работи.“
 
Постапувајќи по Барањето за пристап до информации од јавен карактер, Агенцијата за заштита на правото на слободен пристап до информациите од јавен карактер Ве информира за следното:

Во однос на првото прашање Ве информираме дека Агенцијата има склучено Договор за јавна набавка на сметководствени услуги за период од 2 години со Друштво за трговија и услуги С.Ф.Р. КОНСАЛТИНГ ПЛУС ДООЕЛ Скопје, со архивски број 05-57/14 од 19.02.2025 година.
· Во прилог Ви доставуваме скенирана копија од Договорот.

Во врска со второто прашање, Ве информираме дека од постојаните вработени во Агенцијата има едно лице овластено со Задолжение за извршување на дел од работните задачи и обврски и од работното место, Самостоен референт-сметководител во Одделението за финансиски прашања. Лицето кое е задолжено од постојаните вработени исклучиво изработува само Барање за плаќање, што се доставува до Трезор (односно ги спрема фактурите за плаќање што стигнуваат во Агенцијата) и потоа ги доставува до лицето со кое Агенцијата има склучено Договор за јавна набавка на сметководствени услуги.
· Во прилог Ви доставуваме скенирана копија од Задолжението.

[bookmark: _Hlk241146702]За третото прашање, Ве информираме дека лицето со кое Агенцијата има склучено Договор за јавна набавка на сметководствени услуги за период од 2 години со Друштво за трговија и услуги С.Ф.Р. КОНСАЛТИНГ ПЛУС ДООЕЛ Скопје, со архивски број 05-57/14 од 19.02.2025 година, поседува Лиценца за работа на друштво за вршење сметководствени работи и Уверение за овластен сметководител.
· Во прилог Ви  доставуваме скенирана копија од Лиценца за работа на друштво за вршење сметководствени работи и Уверение за овластен сметководител.

[bookmark: _Hlk231811174]Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

ПРАВНА ПОУКА: Против ова Решение може да се поднесе жалба до Агенцијата за заштита на правото за слободен пристап до информациите од јавен карактер во рок од 15 дена од денот на приемот на решението.


   По Решение на Директор,   
       бр.04-54/1 од 23.04.2026 година
   Службено лице за посредување со
    								      информации од јавен карактер
  Оливер Серафимовски

Доставено до:
- Барателот на информацијата
- Архива на Агенцијата

Прилог:
· Фотокопија од достава на Решение 08-10 од Агенцијата 
· Договор за јавна набавка на сметководствени услуги за период од 2 години 
· Задолжение
· Лиценца за работа на друштво за вршење сметководствени работи и Уверение за овластен сметководител
